предвид към ефектите от стойността на големи експозиции съгласно разпоредбите на член 390, параграфи 1 — 3 от Регламент (ЕС) No 575/2013. Стойността на експозицията, произтичаща от дериватен инструмент, включен в приложение II към Регламент (ЕС) No 575/2013, се определя съгласно Трета част, дял II, глава 6, като в съответствие с нея за целите на тези методи се вземат предвид ефектите от договори за новация и други споразумения за нетиране. Стойността на експозиция, произтичаща от репо сделка, сделки по получаване или предоставяне в заем на ценни книжа или стоки, трансакции с удължен сетълмент и маржин заемни сделки, може да се определи в съответствие с Трета част, дял II, глава 4 или 6. В съответствие с член 296 от Регламент (ЕС) No 575/2013, в образците за ГЕ експозицията на единично правно задължение, произтичащо от сключено с контрагент на отчитащата се институция споразумение за кръстосано нетиране на продукти, се отчита като „други задължения“.
 18.
 „Стойността на експозиция“ се изчислява в съответствие с член 390 от Регламент (ЕС) No 575/2013.
 19.
 Ефектът от пълното или частичното прилагане на изключения и допустимите техники за редуциране на кредитния риск за целите на изчисляването на експозициите по смисъла на член 395, параграф 1 са описани в членове 399 — 403 от Регламент (ЕС) No 575/2013.
 20.
 Обратните репо споразумения, обхванати от отчитането на големи експозиции, се отчитат в съответствие с член 402, параграф 3 от Регламент (ЕС) No 575/2013. При условие че са изпълнени критериите по член 402, параграф 3 от Регламент (ЕС) No 575/2013, институцията отчита големите експозиции към всяка трета страна със сумата на вземането, което контрагентът по сделката предявява към третата страна, а не с размера на експозицията към контрагента.
 4. Образец за максималния размер на ГЕ
 4.1. Указания относно определени редове
 Редове
 Препратки към правни норми и указания
 010
 Контрагенти, които не са институции
 Член 395, параграф 1, член 458, параграф 2, буква г), подточка ii), член 458, параграф 10 и член 459, буква б) от Регламент (ЕС) No 575/2013.
 Отчита се стойността на максималния размер, приложим за контрагенти, които не са институции. Тази стойност възлиза на 25 % от допустимия капитал, които се отчитат в ред 220 на образеца по приложение I, освен когато е приложим по-ограничителен процент поради прилагането на национални мерки в съответствие с член 458 от Регламент (ЕС) No 575/2013 или европейски делегирани актове, съставяни в съответствие с член 459, буква б) от Регламент (ЕС) No 575/2013.
 020
 Институции
 Член 395, параграф 1, член 458, параграф 2, буква г), подточка ii), член 458, параграф 10 и член 459, буква б) от Регламент (ЕС) No 575/2013.
 Отчита се стойността на максималния размер, приложим за контрагенти, които са институции. Съгласно член 395, параграф 1 от Регламент (ЕС) No 575/2013, тази стойност е следната:
 —
 Ако двадесет и петте процента от допустимия капитал надвишават 150 милиона евро (или по-нисък праг, посочен от компетентния орган в съответствие с член 395, параграф 1, трета алинея от Регламент (ЕС) No 575/2013), се отчитат те.
 —
 В останалите случаи се отчитат 150 милиона евро (или